

TƏRCÜMEYİ-HAL

İbrahimov Ənvər Mehti oğlu 10 yanvar 1966- cı ildə Naxçıvan Muxtar Respublikası Babək rayonunun Sirab kəndində qulluqçu ailəsində anadan olmuşam.

1973-cü ildə Sirab kənd orta məktəbinin I sinfinə getmiş və 1981-ci ildə həmin məktəbin VIII sinfini bitirmişəm.

1981-1983-cü illərdə Bakı şəhəri 5 № -li kimya-biologiya təmayüllü respublika internat-məktəbinin IX və X siniflərində oxumuşam.

1984-cü ildə Bakı Dövlət Universitetinin Biologiya fakultəsinə daxil olmuşam.

1984 -1986-cı illərdə ordu sıralarında xidmət etmişəm. Xidmət etdiyim dövrdə hərbi hissənin komsomol katibi olmuşam.

1986-cı ildə yenidən Bakı Dövlət Universitetinin Biologiya fakultısinin I kursunda təhsilimi davam etdirmişəm. 1991- ci ildə həmin fakultənin bioloq, kimya və biologiya müəllimi ixtisası üzrə tam kursunu bitirmişəm.

1987-1991- ci illərdə Bakı Dövlət Universitetinin Biologiya fakultısinin komsomol komitəsinin katibi seçilmişəm və ictimai işlərdə fəai iştirak etmişəm.

1991-1993-cü illərdə Naxçıvan Kooperativlər İttifaqının tabeliyində olan Yeyinti məhsulları kombinatında “Dərman bitkiləri” sexində sex müdiri, sonradan isə birləşdirilmiş sexlərin müdiri vəzifələrində işləmişəm.

1993-2004-cü illərdə Naxçıvan Türk Litseyində və eyni zamanda 1993 - 1994 - cü illərdə Babək rayonunun Xəlilli kəndində biologiya müəllimi işləmişəm.

1995-2002-ci illərdə Azərbaycan Elmlər Akademiyası Naxçıvan Elmi-Tədqiqat Bazasının “Dənli və dənli paxlalı bitkilərin genetika və seleksiyası”, 2003-cü ildə AMEA Naxçıvan Bölməsi Bioresurslar İnstitutunun “Genefond”, 2004-cü ildə “Çoxillik bitkilərin genefondu” şöbəsində və 2004 - 2009 -cu illərdə isə “Meyvə, tərəvəz və üzümçülük” laboratoriyasında elmi işçi, böyük elmi işçi vəzifəsində çalışmışam.

2009- 2022-ci illərdə AMEA Naxçıvan Bölməsi Rəyasət Heyətinin qərarı ilə Bioresurslar İnstitutunun, 2022-2024-cü illərdə isə Azərbaycan Respublikası Elm və Təhsil Nazirliyi Bioresurslar İnstitutunun (Naxçıvan) elmi katibi vəzifəsində işləmişəm.

2023-cü ilin sentyabr ayından Naxçıvan Dövlət Universitetinin Tibb fakültəısinin “Əczaçılıq və biokimya” kafedrasının dosentiyəm.

2024-cü ilin noyabr ayından Naxçıvan Dövlət Universitetinin Tibb fakültəsinin Dekan müavini vəzifəsinə təyin olunmuşam.

2008-ci ildə AMEA Botanika İnstitutunun nəzdində fəaliyyət göstərən D.01.061 Dissertasiya Şurasında “Naxçıvan Muxtar Respublikasinin yabanı alma və armud növlərinin bioekoloji xüsusiyyətləri, istifadə imkanları” mövzusunda namizədlik dissertasiyasını müdafiə etmiş və 2009-cu ildə biologiya elmləri namizədi diplomunu almışam.

16 noyabr 2011-ci ildə Azərbaycan Respublikası Prezidenti yanında Ali Attestasiya Komissiyasının qərarı ilə dosent elmi adı verilmişdir.

3 dekabr 2021-ci ildə elm sahəsindəki nailiyyətlərimə görə təbiət və texnika elmləri üzrə “İlin alimi” fəxri adına layiq görülmüşəm.

18 fevral 2022- ci ildə AMEA Botanika İnstitutunun nəzdində fəaliyyət göstərən ED1.26 Dissertasiya Şurasında “Naxçıvan Muxtar Respublikasının meşə ekosistemində ağac və kol bitkilərinin biomüxtəlifliyi və səmərəli istifadə yolları” mövzusunda doktorluq dissertasiyasını müdafiə etmişəm və 10 fevral 2023-cü ildə biologiya elmləri doktoru diplpmunu almışam.

6 avqust 2022- ci il tarixdə AMEA Naxçıvan Bolməsinin yaradılmasının 20 illik yubileyi və çoxillik səmərəli elmi fəaliyyətimə görə AMEA Naxçıvan Bolməsinin “Fəxri Fərmanı” ilə təltif olunmuşam.

2015-2018-ci illərdə Azərbaycan Respublikasının Prezidenti yanında Ali Attestasiya Komissiyasının əmrinə əsasən AMEA Naxçıvan Bölməsi nəzdində fəaliyyət göstərən FD.01.252 Dissertasiya Şurasının katibi işləmişəm.

176 elmi əsərin, 7 kitabın müəllifiyəm. Apardığım tədqiqatların nəticələri Azərbaycan Respublikası və xarici ölkələrin nüfuzlu elmi jurnallarında, Respublikada və xarici ölkələrdə keçirilən Beynəlxalq konfransların materiallarında nəşr edilmişdir.

Hazırda ehtiyatda olan baş leytenantam.

2001-ci ildən Yeni Azərbaycan Partiyasının üzvüyəm.